અશ્લીલ કન્ટેન્ટ બતાવવા અંગે ભાસ્કરે સૌથી પહેલા કાયદા તથા ઈન્ફર્મેશન ટેક્નોલોજી મંત્રી રવિશંકર પ્રસાદ સાથે વાતચીત કરી. તેમણે કહ્યું કે આ મામલે તે દિલ્હી પહોંચતીને વાત કરી શકે છે. ત્યાં કાયદા રાજ્યમંત્રી પીપી ચૌધરીએ કહ્યું કે આ મામલો ઈન્ફર્મેશન ટેક્નોલોજી મંત્રાલયનો છે. અમે આઈટી રાજ્યમંત્રી એસએસ અહલુવાલિયા સાથે વાત કરી. તેમણે કહ્યું કે અધિકારીઓને પૂછીને જણાવશે. આઈટી મંત્રાલયના સચિવ અજય પ્રકાશે પણ કોઈ જવાબ ન આપ્યો. માહિતી તથા પ્રસારણ મંત્રી રાજ્યવર્ધન સિંહ રાઠોડે વ્યસ્તતાનો હવાલો આપી સવાલ ટાળી દીધો. સૂચના તાથ પ્રસારણ મંત્રાલયના સચિવ અમિત ખરે, સંયુક્ત સચિવ વિક્રમ સહાય અને સેન્સર બોર્ડ અધ્યક્ષ પ્રસૂન જોશી પણ વાત કરવા તૈયાર ન થયા.